ઇંગ્લેન્ડના બ્રિસ્ટોલ શહેરમાં રહેતા ટેડ રિચર્ડસ નામના પ૮ વર્ષના માણસે પોતાના પાલતુ પોપટ જેવો લુક મેળવવા માટે છેલ્લાં કેટલાંક વર્ષથી શરીર પર ચિત્ર-વિચિત્ર ટેંટુનાં ચિતરામણ કર્યાં છે. ધીમે-ધીમે કરતાં હાલમાં તેના શરીર પર કુલ ૧૧૦ ટેંટુ છે. ચહેરા સહિત શરીરના વિવિધ ભાગમાં પ૦ પિયર્સિંગ કરાવ્યાં છે. પોપટ જેવી ચાંચ દેખાય એ માટે તેણે પોતાની જીભને પણ આગળથી કપાવીને બે ફાડચામાં વહેંચી દીધી છે. અગાઉ શૂ-ફૅકટરીમાં કામ કરતા ટેડે પહેલું ટેંટુ ૧૯૭૬માં ચિતરાવેલું.